Der var reelt ingen kontrol af de milliardudbetalinger, der menes at have kostet statskassen 6,2 mia. kr. Det konkluderer eksperter på baggrund af nye oplysninger.

Som registreret bruger kan du overvåge emner og journalister og modtage nyhederne i din indbakke og følge din nyhedsstrøm på Finans.

Kasper Brøndgaard Andersen, f. 1986, er journalist på Finans. Kasper er uddannet fra Journalisthøjskolen i Aarhus og har siden 2009 været eksiljyde i København, hvor han startede med at dække energi og transport for Ingeniøren og kort arbejdede freelance for Radio24syv i Kairo under Det Arabiske Forår. Siden fik han smag for erhvervsjournalistik på først Energiwatch og siden Ritzau Finans. På Finans dækker Kasper energibranchen, M&A, transport og service, mens han i fritiden ser og spiller fodbold, løber maraton og læser alt af og om Warren Buffett.

Jesper Høberg, f. 1975, er chef for Finans’ gravergruppe. Jesper er uddannet journalist på Danmarks Journalistskole i 2002, og efter et kort vikariat hos Ritzaus Bureau landede han på Jyllands-Posten som erhvervsjournalist. Her har han stået bag en lang række dagsordensættende historier og artikelserier om blandt andet korruption i FN’s olie-for-mad program, kollapset i Genan og Johan Schlüter Advokatfirma. I 2004 blev han nomineret til Cavling-prisen for afsløringen af, at TDC havde udnyttet et hul i skatteloven til at score et kunstigt skattefradrag i milliardklassen. I 2013 blev han nomineret til FUJ-prisen for fremragende undersøgende journalistik, og i 2017 var han med til at vinde FUJ-prisen for afsløringer af, hvordan bilbranchen barberede store summer af registreringsafgiften på leasingbiler. Han er født i Nordsjælland, men fastholder, at han tidligt konverterede til jydedommen, og at han i dag er full blown nordjyde.

Erik Holm, f. 1972, dækker stofområderne karriere og ledelse på Finans. Han har i flere år skrevet for Ingeniøren og inden da BT, hvor han er uddannet. De seneste år har Erik især haft fokus på energisektoren og milliarderne i offentlige indkøbsprojekter. Trods en barnlig interesse for alt flyvende, har Erik fødderne solidt plantet i jorden. Måske som en konsekvens af opvæksten i Aarhus, hvor også hans uforløste kærlighed til AGF stammer fra. Erik er medforfatter til en debatbog om powerkvinder og derfor efter eget udsagn den mand på Finans, der er i bedst kontakt med sine feminine sider.

Mens milliarderne strømmede ud af den danske statskasse til formodede kriminelle i udlandet i skatterefusioner, havde Skat overladt ansvaret for hele området til fem medarbejdere.

Det bekræfter Skat over for Finans.

Oplysningen overrasker to eksperter, der konkluderer, at Skats kontrol med milliardudbetalingerne har været ikke-eksisterende.

Den formodede svindel er foregået ved, at udenlandske selskaber har bedt om refusion af udbytteskat på udbytter fra danske, børsnoterede selskaber. Problemet var bare, at de ifølge mistanken aldrig havde været aktionærer i selskaberne, og derfor heller aldrig havde modtaget udbytter eller betalt kildeskat.

Sagen kort Bagmandspolitiet efterforsker en sag, hvor et netværk af udenlandske selskaber tilsyneladende har drænet statskassen for 6,2 mia. kr.

Selskaberne hævdede, at de var aktionærer i danske, børsnoterede virksomheder, og har krævet refusion af udbytteskat i henhold til internationale skatteaftaler.

Efter et tip fra en udenlandsk myndighed opdagede Skat, at refusionerne er udbetalt på baggrund af forfalskede bilag.

Sidste år var der 41.764 refusionsanmodninger, der udløste udbetalinger for 6,1 mia. kr. I 2015 tegner både antal og beløb til at blive endnu større.

Skat vil ikke oplyse, om alle de fem medarbejdere har lavet kontrol, eller om nogle af dem har været beskæftiget med andre dele af processen. Men hvis man antager, at de alle har lavet kontrol, og ingen havde sygedage eller andet fravær, så svarer det til, at hver af de fem på et år med 220 arbejdsdage i 2014 skulle behandle 38 anmodninger om dagen.

»Når fem mand håndterer så store beløb og så mange enkeltsager, så kan man ikke lave reel kontrol. Det er en ren ekspedition,« siger professor på Roskilde Universitet Bent Greve, der bl.a. forsker i samfundsøkonomi og politik.

»Fem mand! Det er simpelthen ikke godt nok,« siger han.

Fem mand! Det er simpelthen ikke godt nok. Bent Greve, professor på Roskilde Universitet

Også skatteadvokat Torben Bagge er indigneret:

»Det er dybt, dybt bekymrende. Der har jo ikke været tid til andet end at være rent ekspeditionskontor,« siger han.

Skats ledelse vil ikke forholde sig til, om man har haft for få medarbejdere på opgaven. Skats presseafdeling oplyser blot, at man har bedt Skatteministeriets Interne Revision om at undersøge, hvordan administrationen og kontrollen kan styrkes fremover.